proxectonos/corpus_dominio_legal_administrativo_tmp huggingface dataset:
19/08/2020 | Administración LocalMunicipal
Sada
Secretaría
Convocatoria de procesos selectivos para confección de bolsas de emprego para posibles contratacións: Normalizador/a lingúistico/a e Técnica/o de Turismo

A Alcaldía do Concello de Sada aprobou as seguintes convocatorias de procesos selectivos: As bases das convocatorias estarán expostas ao público e a disposición das persoas interesadas nas Oficinas Municipais, Avda. da Mariña, 25, tfno.: 981 620 075, no taboleiro da sede electrónica municipal https://sede.sada. gal e na páxina web municipal www.sada. gal O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 17 de agosto de 2020. O alcalde.: Ikbal Luz Belinda Celeiro Sarra
19/08/2020 | Administración LocalMunicipal
Porto do Son
Aprobación de padrón fiscal

A Concelleira Delegada do Concello de Porto do Son ditou resolución o 14/08/2020, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de agosto de 2020, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de agosto 2020 que comeza co abonado con código número 2 e termina co abonado con código número 1.974, totalizando 313 abonos por importe de 8.355,30 €. Segundo.- Aprobar os recibos do mes de agosto 2020 en concepto de matrícula, totalizando 3 matrículas por importe de 89,70 €; importe xa incluído nos abonos descritos no parágrafo anterior. Terceiro.- Aprobar os gastos de xestión (comisións) do Padrón de agosto 2020, totalizando un total de 313 abonos, por importe de 15,15 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 14 de agosto de 2020 O Alcalde- Presidente, José Luis Oujo Pouso.
19/08/2020 | Administración LocalMunicipal
Ordes
Delegación de competencias da Alcaldía

DECRETO DA ALCALDÍA Tendo que ausentarme do termo municipal do día 20 de agosto ao 31 de agosto de 2020 inclusive, non podendo exercer por tal motivo as funcións propias da Alcaldía, de conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar durante ditos días a totalidade das competencias permitidas legalmente na 1.º tenente de alcalde, D.ª Maria Celi Aldaraborda Meirinhos.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 14 de agosto de 2020. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
19/08/2020 | Administración LocalMunicipal
Oleiros
Área Económica
Aprobación inicial da modificación de créditos número 2020/MCPL01 de concesión de crédito extraordinario e suplemento de créditos sobre o orzamento do Concello de Oleiros correspondente ao exercicio 2020

ANUNCIO Aprobación inicial da modificación de créditos núm.2020/MCPL01, de concesión de crédito extraordinario e suplemento de créditos, sobre o orzamento do Concello de Oleiros correspondente ao exercicio 2020 O Pleno deste concello, na sesión extraordinaria que tivo lugar o día 13 de agosto de 2020 aprobou inicialmente a Modificación de Créditos núm.2020/MCPL01 sobre o orzamento do concello de Oleiros correspondente ao exercicio 2020, de concesión de crédito extraordinario e suplemento de créditos, por un importe total de 5.429.202,52 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. En Oleiros, asinado dixitalmente polo alcalde, Ángel García Seoane, con data 14 de agosto de 2020.
26/08/2020 | Administración LocalMunicipal
A Baña
Aprobación inicial Plan igualdade Concello A Baña

EXPEDIENTE 2020/G006/000034. Plan de igualdade do Concello da Baña Para os efectos do artigo 49 da Lei 7/1985, do 2 de abril, reguladora das bases do réxime local, exponse ao público o acordo sobre a aprobación inicial do Plan de Igualdade do Concello da Baña. O dito acordo adoptouse polo Pleno municipal, na sesión que tivo lugar o 29/07/2020. Os interesados poderán examinar o expediente na Secretaría-Intervención do concello e presentar as reclamacións que estimen oportunas contra á súa aprobación segundo as normas seguintes: a) Prazo de exposición pública e de presentación das reclamacións: 20 días hábiles, que computarán a partir do seguinte ó día de publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello c) Órgano ante o que presentar as reclamacións: o Pleno municipal. Así mesmo, estará a disposición dos interesados na sede electrónica do concello (https://sede.concellodabana. gal). A Baña, 21 de agosto de 2020. Jose Antonio Pereira Gil, alcalde-presidente
26/08/2020 | Administración LocalMunicipal
Ribeira
Lista provisional de admitidos e excluídos no proceso selectivo para a provisión en propiedade, por promoción interna, dunha praza de administrativo, xefe oficina de contratación.

Visto o expediente que se tramita para a provisión en propiedade, por promoción interna, dunha praza de ADMINISTRATIVO/A XEFE OFICINA DE CONTRATACIÓN, en desenvolvemento da Oferta de Emprego Público do ano 2019, a través do proceso de concurso-oposición, segundo as Bases de selección que foron aprobadas por acordo da Xunta de Goberno Local na súa sesión de data 21/05/2020, e publicadas no Boletín Oficial da Provincia de A Coruña número 77 do 01/06/2020, no taboleiro de anuncios do Concello de Ribeira, así como na súa páxina web, anunciándose a convocatoria no citado boletín provincial, no Diario Oficial de Galicia número 130 do 02/07/2020, no Boletín Oficial do Estado número 201 do 24/07/2020 e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 6ª das que rexen este proceso selectivo, esta Alcaldía, en uso das facultades que lle están conferidas, RESOLVE: Primeiro.- Aproba-la lista provisional dos/as aspirantes admitidos/as e excluídos/as no proceso selectivo antes referido, do xeito seguinte: b) Excluídos: Ningún. A inclusión dos aspirantes na lista provisional de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista provisional de admitidos/as e excluídos/as publicarase no Boletín Oficial da Provincia e no taboleiro de anuncios da Casa Consistorial. Así mesmo, a título informativo e complementario, publicarase na páxina web do Concello de Ribeira (www.ribeira. gal) no apartado “taboleiro de anuncios”. Disponse dun prazo de 10 días hábiles, contado desde o seguinte ó da publicación da antedita resolución no Boletín Oficial da Provincia, para a presentación de reclamacións. De conformidade coa Base 6ª das que rexen este proceso selectivo, de non presentarse reclamacións á lista provisional entenderase elevada automaticamente a definitiva. En Ribeira, a 19 de agosto de 2020. O alcalde, Manuel Ruiz Rivas.
26/08/2020 | Administración LocalMunicipal
Miño
Anuncio de información pública do acordo de aprobación inicial do Inventario municipal de bens, dereitos e camiños do concello de Miño

En sesión extraordinaria do Pleno do Concello de Miño, de data 20/08/2020, aprobouse inicialmente o Inventario municipal de bens, dereitos e camiños do Concello de Miño. Ademais, acordouse someter o inventario a información pública durante o prazo de dous meses mediante anuncio no Boletín Oficial da Provincia da Coruña, no taboleiro de anuncios do Concello e na sede electrónica do Concello. Durante ese prazo, que comezará a contar dende o día seguinte ó da inserción do presente edicto no Boletín Oficial da Provincia, poderanse presentar alegacións nas formas previstas na lexislación reguladora do procedemento administrativo común. A consulta do inventario pode realizarse nas oficinas municipais do Concello de Miño, situado en rúa Carreira, 38, en horario de 9.00 a 14.00 horas. O inventario entenderase aprobado de forma definitiva no suposto de que non se presenten alegacións durante o prazo de información pública. En Miño, 21 de agosto de 2020. O alcalde Manuel Vázquez Faraldo
26/08/2020 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de maio de 2020

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de maio de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 21 de agosto de 2020 ata o 2 de novembro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 21 de agosto de 2020 O Alcalde, Manuel Ruiz Rivas
26/08/2020 | Administración LocalMunicipal
Laxe
Exposición pública SAF xuño 2020.

En data de 19 de agosto de 2020 ditouse o Decreto da Alcaldía número 429/2020, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 18/08/2020, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de xuño de 2020. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de xuño de 2020 que importa un total de dous mil sesenta e oito euros e setenta e nove cents (2.068,79 euros), que comprende un total de 48 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> En Laxe, a 20 de agosto de 2020 O alcalde José Luis Pérez Añón
26/08/2020 | Administración LocalMunicipal
Mugardos
Aprobación definitiva expediente modificación de créditos MC 05/2020

O Pleno do Concello en sesión extraordinaria do 31 de xullo de 2020 aprobou inicialmente o expediente de modificación de créditos MC 05/2020, de créditos extraordinarios e suplementos de crédito, financiados con cargo ao remanente líquido de tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 25 de agosto de 2020. O Alcalde. Emiliya Hoole Estage
18/08/2020 | Administración LocalMunicipal
Oroso
Aprobación do padrón da taxa de vaos do exercicio 2020

ASUNTO: APROBACIÓN PADRÓN DA TAXA DE VAOS DO EXERCICIO 2020 Pola presente faise saber que por Decreto da Alcaldía de data 11 de agosto de 2020 foi aprobado o padrón da taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2020. De conformidade co artigo 102.3 da Lei 58/2003, do 17 de decembro, Xeral Tributaria, a presente publicación terá o carácter de notificación colectiva, podendo os interesados interpoñer no seu caso os seguintes recursos:  O recurso de reposición regulado no artigo 14.2 do TR 2/2004 no prazo dun mes dende a publicación do presente anuncio no Boletín Oficial da Provincia.  Contra a resolución do recurso de reposición poderase interpoñer o correspondente recurso contencioso-administrativo no prazo de dous meses se a resolución é expresa perante o Xulgado do Contencioso-Administrativo de A Coruña. A recadación do padrón farase pola Excma. Deputación Provincial de A Coruña no período ordinario voluntario sinalado pola mesma, nas oficinas das entidades financeiras colaboradoras e Oficinas de Recadación. En Oroso, a 12 de agosto de 2020. A alcaldesa-presidenta en funcións Lambert Bernard John Hartung Zubiaurre
18/08/2020 | Administración LocalMunicipal
Ferrol
Urbanismo. Planeamento e Xestión
Notificación das propostas de cualificación provisional de intervencións de rehabilitación subvencionadas correspondentes ao Plan estatal de vivenda 2018-2021, anualidade 2018

ANUNCIO Notificación aos interesados: propostas de cualificación provisional de intervencións de rehabilitación subvencionadas correspondentes ao Plan estatal de vivenda 2018-2021, anualidade 2018 (AAPP 16/18) A Xunta de Goberno Local adoptou na sesión do 13/07/2020 un acordo relativo ás áreas de rexeneración e renovación urbana (ARRUs) da Magdalena-Ferrol Vello (13.ª fase), da Graña (9.ª fase) e do barrio de Esteiro Vello (3.ª fase), no marco das actuacións previstas no Plan estatal de vivenda 2018-2021, anualidade 2018. Nese acordo aprobou: – As propostas de cualificación provisional. – Denegar a admisión de dúas solicitudes de subvención. – Notificar individualmente aos interesados aos que se lles denegou a admisión da súa solicitude. – Publicar o presente anuncio. – Remitir ao IGVS as propostas de cualificación provisional. Publícase este anuncio para que no prazo de 10 días os interesados poidan poñerse en contacto coa empresa que presta o servizo de Oficina de Rehabilitación mediante  e-mail: rehabilitacion@ferrol. es  Teléfono 981 944 065 Para teren coñecemento do contido íntegro do acto e para constancia de tal coñecemento, de conformidade co disposto no artigo 46 da Lei 39/2015, do 1 de outubro, do procedemento administrativo común das administracións públicas. Contra este acto de trámite cualificado poderán interpoñer os interesados, de acordo co disposto nos artigos 112, 123 e 124 da Lei 39/2015, do 1 de outubro, do procedemento administrativo común das administracións públicas, o RECURSO POTESTATIVO DE REPOSICIÓN ante o mesmo órgano que o ditou, no prazo DUN MES, ou interpoñer directamente o RECURSO CONTENCIOSO-ADMINISTRATIVO ante o Xulgado do Contencioso-Administrativo, no prazo de DOUS MESES, de acordo co disposto no artigo 46 da Lei 29/1998, do 13 de xullo, reguladora desa xurisdición, ambos prazos contados a partir do día seguinte ao transcurso do prazo de 10 días establecido no parágrafo anterior. Ferrol, 10 de agosto de 2020. O concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna Julián Reina Villalón
18/08/2020 | Administración LocalMunicipal
Cedeira
Delegación de función de Alcaldía no primeiro tenente de alcalde

Con data 07.08.2020 foi ditada a Resolución de Alcaldía núm.415/2020 que literalmente di: “RESOLUCIÓN DE ALCALDÍA Asunto: DELEGACION DE FUNCIONS DE ALCALDIA NO PRIMEIRO TENENTE DE ALCALDE Tendo previsto ausentarme do termo municipal o día 10 de agosto de 2020, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro.- Delegar as función de Alcaldía no 1º Tenente de Alcalde, D. Manuel Pérez Riola, a fin de que substitúa na totalidade das citadas funcións o día 10 de agosto de 2020. Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 8 de agosto de 2020 O Alcalde, Pablo Diego Moreda Gil
18/08/2020 | Administración LocalMunicipal
O Pino
Exposición pública do padrón da taxa polo servizo de subministración de auga

Exposición pública do padrón da taxa polo servizo de subministración de auga Exposición pública do padrón da taxa polo servizo de subministración de auga, conservación de contadores, canon da auga, coeficiente de vertedura A Xunta de Goberno Local, en sesión extraordinaria que tivo lugar o día 24/07/2020, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondente ó 2.º trimestre de 2020. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oportunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da lei reguladoras das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate a exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 13 de agosto de 2020. O alcalde-presidente Asdo.: Manuel Taboada Vigo
18/08/2020 | Administración LocalMunicipal
Arzúa
Aprobación de padróns fiscais da taxa por recollida de lixo e taxa por entrada de vehículos de beirarrúas e reservas de vía pública para aparcamento, carga e descarga

ANUNCIO Aprobación de padróns fiscais da taxa por recollida de lixo e taxa por entrada de vehículos de beirarrúas e reservas de vía pública para aparcamento, carga e descarga de mercaderías de calquera clase PADRÓNS FISCAIS EXERCICIO 202 0 Por decreto da Alcaldía do día 7 de agosto de 2020, con rectificacións do día 10 e do día 11 de agosto de 2020, aprobáronse os padróns fiscais do contribuíntes pola taxa de recollida de lixo e taxa por entrada de vehículos de beirarrúas e reservas de vía pública para aparcamento, carga e descarga de mercaderías de calquera clase. Os padróns quedan expostos ao público na Casa do Concello durante o prazo de 20 días hábiles, a contar dende o día seguinte ao da publicación deste anuncio no BOP. Este anuncio ten carácter de notificación colectiva ao amparo do artigo 102.3 da Lei 58/2003, do 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican o recurso de reposición, previo ao contencioso-administrativo, ante o alcalde-presidente, no prazo DUN MES, a contar dende o día seguinte ao da finalización do prazo de exposición pública dos padróns, de acordo co artigo 14.2 do texto refundido da Lei reguladora de facendas locais, aprobado por Real decreto legislativo 2/2004, do 5 de marzo. O recurso entenderase desestimado cando non recaia resolución no prazo dun mes contado dende o día seguinte ao da súa interposicion. Contra a resolución do recurso de reposición os interesados poderán poñer recurso contencioso administrativo no prazo de dous meses dende o día seginte ao da notificación da resolución. Non obstante, se o consideran oportuno, poderán empregar e exercitar calquera outro recurso que estime convinte. ARZÚA, a 11 de agosto de 2020. O alcalde-presidente José Luis García López
18/08/2020 | Administración LocalMunicipal
Cambre
Publicación padrón campamentos verán 2020-2ª quenda

Por resolución de alcaldía número 1141/2020 de data 11 de agosto do 2020 aprobouse o Padrón Fiscal correspondentes ao programa “Campamentos Urbano de Verán 2020, 2ª quenda”. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será o 21 de agosto do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Cambre, 13 de agosto de 2020 O alcalde Óscar A. García Patiño
18/08/2020 | Administración LocalMunicipal
Pontedeume
Delegación de funcións da Alcaldía-Presidencia. Periodo: do 12.8.2020 ao 18.8.2020 e do 24.8.2020 ao 31.8.2020

Delegación de funcións da Alcaldía-Presidencia. Periodo: do 12.08.2020 ao 18.08.2020 e do 24.08.2020 ao 31.08.2020. (Expediente TEDeC: 2020/G003/000520) Por medio de decreto número 459/2020, do 11 de agosto, resolveuse delegar a totalidade das funcións da Alcaldía, segundo o seguinte: “DON Bernardo Fernández Piñeiro, ALCALDE-PRESIDENTE DO CONCELLO DE PONTEDEUME (A CORUÑA). Vista a necesidade desta Alcaldía titular de ausentarse do termo municipal no seguinte periodo: do 12.08.2020 ao 18.08.2020 e do 24.08.2020 ao 31.08.2020. Tendo en conta a Resolución da Alcaldía n.º 380/2019, do 20.06.2019, de “Nomeamento de tenentes de alcalde. Mandato corporativo 2019.2023”, cuxo contido se transcribe, en estrato: “.//. PRIMEIRO.–Nomear tenentes de alcalde aos seguintes concelleiros membros da Xunta de Goberno Local: 1.º tenente de alcalde: D. José Simoes Couceiro.2.º tenente de alcalde: D. Daniel Ríos Fernández.3.º tenente de alcalde: Dna. Sara Antonia De Viguera Judet.4.º tenente de alcalde: Dna. Modesto Juan Majdouli Antoñan.”.//.” En virtude ao establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte: “1. Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985, do 2 de abril, reguladora das bases de réxime local, sendo competencia da Alcaldía, RESOLVO: PRIMEIRO.–Delegar a totalidade das funcións da Alcaldía no 1.º tenente de alcalde, D. José Simoes Couceiro nos seguintes termos: periodo do 12.08.2020 ao 18.08.2020 e do 24.08.2020 ao 31.08.2020, designándoo para o antedito período na condición de alcalde en funcións. SEGUNDO.–A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//.” Documento asinado dixitalmente por D. José Simoes Couceiro, alcalde en funcións, en Pontedeume a 12 de agosto de 2020.
18/08/2020 | Administración LocalMunicipal
Cambre
Publicación padrón campamentos verán 2020-1ª quenda

Por resolución de alcaldía número 1140/2020 de data 11 de agosto do 2020 aprobouse o Padrón Fiscal correspondentes ao programa “Campamentos Urbano de Verán 2020, 1ª quenda”. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será o 21 de agosto do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Cambre, 13 de agosto de 2020 O alcalde Óscar A. García Patiño
18/08/2020 | Administración LocalMunicipal
Coirós
Padrón do 2º trimestre de 2020 de abastecemento e saneamento de augas

Mediante acordo da Xunta de Goberno Local de data 12 de agosto de 2020, aprobouse o padrón da taxa municipal de abastecemento e saneamento de auga, do segundo trimestre de 2020. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 12 de agosto de 2020 O ALCALDE Asdo.: Francisco Quintela Requeijo
06/08/2020 | Administración LocalMunicipal
Ferrol
Intervención
Aprobación inicial do anexo de subvención nominativas comprensivo das relativas a Normalización Lingüística, Cultura e Festas, Deportes e Educación para o exercizo económico 2020

EDICTO Aprobación inicial do anexo de subvencións nominativas comprensivo das relativas a Normalización Lingüística, Cultura e Festas, Deportes e Educación para o exercizo económico 2020 O Pleno do Concello de Ferrol, en sesión do día 30 de xullo de 2020, aprobou inicialmente o anexo de subvencións nominativas comprensivo das relativas a Normalización Lingüística, Cultura e Festas, Deportes e Educación para o exercizo económico 2020. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. Ferrol, 31 de xullo de 2020. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
06/08/2020 | Administración LocalMunicipal
Ferrol
Intervención
Aprobación inicial do expediente de modificación de crédito n.º 25/2020, subexpediente 2/2020 de crédito extraordinario

EDICTO Aprobación inicial do expediente de modificación de crédito n.º 25/2020, subexpediente 2/2020 de crédito extraordinario O Pleno do Concello de Ferrol, en sesión do día 30 de xullo de 2020, aprobou inicialmente o expediente de modificación de crédito n.º 25/2020, subexpediente 2/2020 de crédito extraordinario. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. Ferrol, 31 de xullo de 2020. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
06/08/2020 | Administración LocalMunicipal
Melide
Aprobación inicial da modificación do artigo 6 da Ordenanza fiscal nº 20, reguladora da taxa pola prestación do servizo da escola infantil municipal do Concello de Melide, mediante a introdución dun apartado sexto “réxime de bonificación”

O Pleno da Corporación, en sesión do 1 de xuño de 2017, acordou aprobar inicialmente a modificación do artigo 6 da Ordenanza Fiscal número 20 reguladora da taxa pola prestación do servizo da escola infantil municipal do Concello de Melide, mediante a introdución dun apartado sexto relativo ao “Réxime de bonificacións” (publicación aprobación inicial no BOP de A Coruña número 85 de 11 de xuño de 2020), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto da modificación da dita Ordenanza Fiscal número 20, para a súa entrada en vigor, que queda redactada como segue: Establécese unha bonificación do 100% sobre a respectiva cota tributaria que en cada momento se atope en vigor no suposto de matriculación do segundo fillo ou filla e sucesivos/as da unidade familiar, é dicir, cando o neno ou a nena para o cal se solicita praza ocupa o segundo lugar, ou sucesivo, no número de orde dos fillos/as que compoñen a unidade familiar, polo que lle será de aplicación a este respecto o disposto na disposición adicional novena da Lei 13/2008, do 3 de decembro, de servizos sociais de Galicia.” Melide, 3 de agosto de 2020 O alcalde José Manuel Pérez Penas
06/08/2020 | Administración LocalMunicipal
Bergondo
Secretaría
Aprobación inicial da modificación do orzamento de 2020 mediante suplemento de crédito e crédito extraordinario

ANUNCIO Aprobación inicial da modificación do orzamento de 2020 mediante suplemento de crédito e crédito extraordinario _SC O Pleno deste Concello, na sesión ordinaria que tivo lugar o día 30 de xullo de 2020, aprobou inicialmente a modificación de créditos núm.2_SC sobre o orzamento do Concello de Bergondo de 2020, de aprobación de suplemento de crédito e crédito extraordinario, por un importe total de 1.021.577,92 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos. Bergondo, 31 de xullo de 2020. A alcaldesa Alejandra Pérez Máquez
06/08/2020 | Administración LocalMunicipal
Culleredo
Secretaría Xeral
Suplencia Alcaldía os días 3 e 4 de agosto de 2020

Por resolución ditada en data 31 de xullo de 2020, o Sr. alcalde acordou que a primeira tenente de alcalde, D.ª María Guadalupe Pombo Carril asuma as funcións da Alcaldía, os días 3 e 4 de agosto de 2020, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 31 de xullo de 2020 O alcalde-presidente José Ramón Rioboo Castro
06/08/2020 | Administración LocalMunicipal
Melide
Aprobación padróns fiscais vaos permanentes e lixo. Ano 2020

Aprobados por acordo da Xunta de Goberno Local do 30 de xullo de 2020 os padróns fiscais correspondentes ao exercicio 2020 seguintes: - Padrón fiscal da taxa por entrada de vehículos a través de beirarrúas e reserva da vía pública para aparcamento exclusivo, parada de vehículos, carga e descarga de mercadorías de calquera clase, correspondente ao ano 2020, cun total de 340 recibos por importe total de 23.806,79 €. - Padrón fiscal da taxa de recollida e tratamento de lixo correspondente ao ano 2020, cun total de 5668 recibos por importe total de 428.566,61 €. Quedan a disposición dos interesados na Intervención do concello de Melide, durante un prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación dos padróns e das liquidacións incorporadas a este, poderanse interpoñer os recursos pertinentes. Melide, 31 de xullo de 2020 O alcalde en funcións, José A. Prado García
06/08/2020 | Administración LocalMunicipal
Narón
Intervención
Edicto aprobación definitiva da modificación da O. F. 27 reguladora da taxa pola utilización privativa ou aproveitamento especial do dominio público local

Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 27 reguladora da taxa pola utilización privativa ou aproveitamento especial do dominio público local, ao non presentarse alegacións durante o prazo de exposición ao público, quedando automáticamente elevado a definitivo o acordo plenario do Concello de Narón de aprobación provisional de data 15/06/2020. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 27 reguladora da taxa pola utilización privativa ou aproveitamento especial do dominio público local, no articulado que se enumera a continuación que quedan redactados come segue: 1. No caso de concorrer circunstancias de forza maior declaradas polo Estado/CCAA que impidan o desenrolo da actividade económica para o obrigado tributario, non se realizará o feito impoñible e polo tanto, non se deivindicará a taxa establecida nas tarifas afectadas e previstas na presente ordenanza fiscal.2. Nos periodos temporales en que existiran limitacións por motivos de carácter sanitario, hixiene, saúde pública, ou calesqueira outras razóns de forza maior que impedisen o desenrolo normal e ordinario da actividade económica polos obrigados ao pago, establécese a seguinte tarifa reducida e na que o valor do dominio público local resulta modulado pola “utlidade que de dito aproveitamento” pode realizar o obrigado ao pago nese periodo: Tarifa 3.1.1. Licenzas por ocupación por mesa e catro cadeiras por mes…….….6,25 € 3. No suposto dos apartados 1 e 2 anteriores, procederase á devolución da tasa ou ao prorrateo da cota correspondente ao periodo non ocupado ou con restriccións á ocupación (segundo corresponda en cada caso), computándose a estos efectos, como quincena completa de ocupación as fraccións de mais de sete días de efectivo aproveitamento. A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse con efectos retroactivos dende o 14 de marzo de 2020, permanecendo vixente ata que se acorde a súa modificación ou derrogación expresa. Narón, 3 de agosto de 2020 A alcaldesa Marián Ferreiro Díaz
06/08/2020 | Administración LocalMunicipal
Ferrol
Intervención
Aprobación inicial de expediente de modificación de crédito n.º 24/2020, subexpediente 13/2020 de transferencia de crédito

EDICTO Aprobación inicial do expediente de modificación de crédito n.º 24/2020, subexpediente 13/2020 de transferencia de crédito O Pleno do Concello de Ferrol, en sesión do día 30 de xullo de 2020, aprobou inicialmente o expediente de modificación de crédito n.º 24/2020, subexpediente 13/2020 de transferencia de crédito. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. Ferrol, 31 de xullo de 2020. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares